
ROMÂNIA
JUDEŢUL MARAMUREŞ
CONSILIUL JUDEŢEAN 
Str. Gh. Şincai nr. 46, RO – 430311 Baia Mare

Tel. 0262-215090; 0262 – 212110; Fax: 0262 - 213945

Contract de prestări de servicii

nr. _________  data ____________ 

1. Părţile contractante

În temeiul Legii 98/2016 privind Achiziţiile publice şi ale H.G. nr. 395 din 2 iunie 2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, s-a încheiat prezentul contract de prestare de servicii, 

între

JUDEŢUL MARAMUREŞ reprezentat prin Gabriel-Valer ZETEA, Preşedintele CONSILIULUI JUDEŢEAN MARAMUREŞ adresa sediu str. Gheorghe Şincai, nr 46, cod poştal: 430311, telefon 0262-212110, fax 0262-213945, cod fiscal: 3627315, cod SIRUES 296, cont trezorerie RO56TREZ24A510103201400X deschis la Trezoreria Municipiului Baia Mare, în calitate de achizitor, pe de o parte

şi 

_________________, cu sediul în ___________________________ , telefon/ Fax ____________, e-mail ______________, înmatriculată la Registrul Comerţului sub nr. ______________, cod fiscal ____________,cont _________________,deschis la Trezoreria _______________, reprezentată prin __________________, funcţia _______________, în calitate de prestator, pe de altă parte.

2. Definiţii 

2.1 În prezentul contract următorii termeni vor fi interpretaţi astfel:

a) contract - prezentul contract şi toate anexele sale;

b) achizitor şi prestator - părţile contractante, aşa cum sunt acestea numite în prezentul contract;

c) preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d) servicii - activităţi a căror prestare face obiect al contractului; 

e) forţa majoră - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

f) zi - zi calendaristică; an - 365 de zile.

3. Interpretare

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2 Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

Clauze obligatorii
4. Obiectul şi preţul contractului

 4.1. Prestatorul se obligă să presteze Servicii de coordonare în materie de securitate şi sănătate în muncă, în baza HG 300/2006, pentru obiectivele de investiţii din cadrul proiectului „Fazarea proiectului Sistem de Management Integrat al Deşeurilor în Judeţul Maramureş”, respectiv, pentru Centrul de Management Integrat al Deşeurilor din localitatea Sârbi, comuna Fărcaşa, în perioada convenită şi în conformitate cu obligaţiile asumate prin prezentul contract. 
 4.2 Achizitorul se obligă să plătească prestatorului preţul convenit pentru îndeplinirea contractului de Servicii de coordonare în materie de securitate şi sănătate în muncă, în baza HG 300/2006, pentru obiectivele de investiţii din cadrul proiectului „Fazarea proiectului Sistem de Management Integrat al Deşeurilor în Judeţul Maramureş”.  
4.3. Preţul convenit pentru îndeplinirea contractului, respectiv preţul serviciilor prestate, plătibil prestatorului de către achizitor, este de __________ lei, la care se adaugă TVA.

5. Durata contractului
5.1 Durata prezentului contract este de 12 luni de la data emiterii ordinului administrativ de începere execuţie.Perioada de prestare a serviciilor este de 11 luni de data emiterii ordinului administrativ de începere execuție.
6. Documentele contractului
6.1.  Documentele contractului sunt:

a) Caietul de sarcini; 

b) Propunerea tehnică şi propunerea financiară;

c) Instrumentul de garantare (garanţia de bună execuţie);

d) Graficul de prestare fizic şi valoric al serviciilor;

e) Acte adiţionale şi alte anexe la contract dacă va fi cazul.

7. Obligaţiile principale ale prestatorului
7.1. Prestatorul se obligă să presteze serviciile care fac obiectul prezentului contract în perioada/perioadele convenite şi în conformitate cu obligaţiile asumate.

7.2. Prestatorul se obligă să presteze serviciile cu respectarea standardelor, normativelor şi legislaţiei în vigoare. 
7.3. Prestatorul se obligă să presteze serviciile în conformitate cu graficul de prestare prezentat în propunerea tehnică.

7.4.  Prestatorul se obligă să despăgubească achizitorul împotriva oricăror:
i)  reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi 
ii)  daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.
7.5. Prestatorul va emite facturi pentru serviciile prestate, numai după verificarea de către achizitor a rapoartelor de activitate lunare şi a raportului final, după caz, potrivit clauzei 13 şi comunicarea de către achizitor a acceptării acestora. Rapoartele vor fi însoţite de documentele care confirmă îndeplinirea atribuţiilor legale.

8. Obligaţiile principale ale achizitorului
8.1. Achizitorul se obligă să plătească preţul convenit în prezentul contract pentru serviciile prestate în tranşe lunare, conform graficului valoric de prestare a serviciilor. Plata ultimei tranşe se va face după expirarea duratei efective de prestare şi receptionare a serviciului, conform clauzei 14.

8.2. Achizitorul se obligă să verifice modul de prestare a serviciilor, potrivit clauzei 13, în perioada de derulare a contractului.

8.3. Achizitorul se obligă să plătească preţul către Prestator în termen de 30 de zile de la primirea facturii de către acesta. Plata se va face cu ordin de plată în contul prestatorului, deschis la trezoreria teritorială a acestuia. Valoarea efectiv plătibilă, va fi decontată pe baza documentelor justificative aferente şi a confirmărilor/certificărilor din partea reprezentanţilor achizitorului. Valoarea efectiv plătibilă nu poate depăşi Preţul contractului (inclusiv TVA). 
8.4. Dacă achizitorul nu onorează facturile în termen de 14 zile de la expirarea perioadei prevăzute la subclauza 8.3, prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în cel mai scurt timp posibil.

9.  Sancţiuni pentru neîndeplinirea culpabilă a obligaţiilor 
9.1. În cazul în care prestatorul nu reuşeşte să-şi îndeplinească la termen obligaţiile asumate prin contract, atunci achizitorul este îndreptăţit de a pretinde penalităţi în cuantum de 0,1% pe zi din preţul contractului, pentru fiecare zi întârziere. Prezenta clauză nu exclude opţiunea achizitorului de reziliere a contractului din culpa prestatoruluii conform prezentului contract sau aplicarea de alte sancţiuni contractuale.

10.2 - În cazul în care achizitorul nu onorează facturile în termen de 30 de zile de la expirarea perioadei convenite pentru scadenţă, prestatorul poate pretinde penalităţi de întârziere în cuantum de 0,1% pe zi din plata neefectuată, pentru fiecare zi întârziere, până la îndeplinirea efectivă a obligaţiilor.

9.3. Pact comisoriu: Nerespectarea de către prestator a cel puţin unui termen de prestaţie prevăzut în derularea acestui contract, atrage rezilierea de drept a contractului din culpa exclusivă a prestatorului.

Rezilierea este subordonată punerii în întârziere a prestatorului prin simplă notificare scrisă. În notificare se va arăta serviciul / lucrarea, etapa serviciului / lucrării sau condiţia a cărui termen nu a fost respectat şi se poate indica perioada de remediere a întârzierii, conform liberei opţiuni a achizitorului. În cazul în care în notificare nu se indică o perioadă de remediere, precum şi în cazul în care se indică o perioadă de remediere a întârzierii prin notificare şi, aceasta nu este respectată, operează deplin pactul comisoriu, contractul fiind reziliat de drept din culpa exclusivă a prestatorului. Rezilierea va fi dispusă prin simpla notificare transmisă prestatorului de către achizitor, fără altă punere în întârziere şi fără intervenţia  instanţei de judecată sau a altor organe jurisdicţionale. În caz de nerecepţionare a notificării din motive de acţiune sau inacţiune a prestatorului, rezilierea intervine în termen de 5 zile de la emiterea notificării. Daunele contractuale se aplică în mod corespunzător contractului pentru clauză de reziliere din culpa prestatorului, conform subclauzei 9.5.

9.4. Rezilierea unilaterală: În cazul în care prestatorul nu respectă oricare din obligaţiile sale contractuale, Achizitorul are dreptul la rezilierea contractului precum şi la daune interese cuantificate conform contractului. Rezilierea va fi declarată prin simplă notificare scrisă adresată de Achizitor către Prestator şi este considerată din culpa exclusivă a Prestatorului. În caz de nerecepţionare a notificării din motive de acţiune sau inacţiune a Prestatorului, rezilierea intervine în termen de 5 zile de la emiterea notificării. Daunele contractuale se aplică în mod corespunzător conform pct. 9.5.

9.5. (1) În caz de intervenire a rezilierii sau a desfiinţării sub orice formă a contractului din culpa prestatorului, acesta datorează achizitorului daune interese contractuale cuantificate la valoare egală cu valoarea contractuală nerealizată de către prestator, însă nu mai puţin de 50% din valoarea contractului. Prezenta clauză nu exclude obligarea prestatorului, suplimentar, la alte daune interese generate de neexecutarea conformă a contractului de către acesta şi alte sancţiuni contractuale sau de drept comun.

(2) Daunele interese vor fi comunicate prestatorului prin simplă notificare, acestea devenind executorii şi scadente la recepţionarea notificării sau, în caz de nerecepţionare a notificării din motive de acţiune sau inacţiune a prestatorului, în termen de 5 zile de la emiterea notificării.

 9.6. Achizitorul îşi rezervă dreptul de a renunţa oricând la contract, printr-o notificare scrisă adresată Prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru Prestator. În acest caz, prestatorul are dreptul de a pretinde numai plata corespunzătoare pentru partea din  contract îndeplinită până la data denunţării unilaterale a contractului.
Clauze specifice

10. Garanţia de bună execuţie a contractului
10.1. Prestatorul se obligă să constituie garanţia de bună execuţie a contractului în cuantum de 10% din preţul contractului fără TVA, în termen de 5 zile lucrătoare de la semnarea contractului, cu valabilitate pe întreaga perioadă a contractului.Constituirea garanției de bună execuție se face printr-un instrument de garantare emis în condiţiile legii de o societate bancară sau de o societate de asigurări, sau prin reţineri succesive din sumele datorate pentru facturi parţiale, caz în care prestatorul trebuie să deschidă un cont la Trezoreria Statului, la dispoziţia autorităţii contractante în care va depune iniţial suma de 0,5% din preţul contractului.(la momentul semnării contractului părțile vor conveni modul de constituire a garanţiei de bună execuţie.) 
10.2. Achizitorul se obligă să emită ordinul de începere a contractului numai după ce prestatorul a făcut dovada constituirii garanţiei de bună execuţie.

10.3. Prestatorul se obligă să constituie garanţia de bună execuţie a contractului după data semnării contractului şi oricum înainte de emiterea ordinului administrativ de începere a execuţiei  contractului de servicii. Achizitorul nu va emite ordinul administrativ de începere a execuţiei contractului de servicii până ce prestatorul nu va face dovada constituirii garanţiei de bună execuţie. 

10.4. Dovada constituirii garanţiei de bună execuţie se va face în termen de 5 zile lucrătoare de la semnarea contractului de către ambele părţi. În cazul neconstituirii garanţiei de bună execuţie a contractului ,acesta se consideră nul de drept. 

10.5. Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

10.6. Achizitorul se obligă  să restituie  garanţia de bună execuţie în termen de cel mult 14 zile de la data recepţiei finale a serviciilor prestate, conform clauzelor 13 şi 14, în condiţiile îndeplinirii obligaţiilor asumate de prestator, dacă achizitorul nu a ridicat până la acea dată pretenţii asupra acestei garanţii.

11. Alte responsabilităţi ale prestatorului

11.1. (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, să asigure resurse umane  și materiale , fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

11.2. Prestatorul este pe deplin responsabil pentru prestarea serviciilor în conformitate cu graficul de prestare. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

12. Alte responsabilităţi ale achizitorului

12.1. Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare pentru îndeplinirea contractului, în măsura în care sunt disponibile.

13. Avizări şi verificări 

13.1. Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini. 

13.2. Verificările vor fi efectuate de către achizitor prin reprezentanţii săi împuterniciţi şi/sau persoane desemnate, în conformitate cu prevederile din prezentul contract. Achizitorul va notifica în scris prestatorului identitatea persoanelor împuternicite şi/sau a persoanelor desemnate în acest scop.

14. Începere, finalizare, întârzieri, sistare, amendamente

14.1.(1) Prestatorul are obligaţia de a începe prestarea serviciilor de la primirea ordinului administrativ de începere a execuţiei contractului. 

14.2. (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părţi, termen care se calculează de la data începerii prestării serviciilor.

(2) În cazul în care: 

i) orice motive de întârziere, ce nu se datorează prestatorului, sau

ii) alte circumstanţe neobişnuite susceptibile de a surveni, altfel decât prin încălcarea contractului de către prestator,

îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional. Opţiunea finală aparţine achizitorului.

(3) În cazul în care circumstanţe neobişnuite, susceptibile de a surveni, altfel decât prin încălcarea clauzelor contractuale de către achizitor, fac ca lucrările din cadrul proiectului ,,Fazarea proiectului Sistem de Management Integrat al Deşeurilor în Judeţul Maramureş”, să se sisteze, părţile de comun acord vor incheia un act adiţional la prezentul contract, cu privire la suspendarea, respectiv reluarea prestarii de servicii SSM. Opţiunea finală aparţinand achizitorului.

14.3 Dacă pe parcursul îndeplinirii contractului prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se poate face cu acordul părţilor, prin act adiţional, numai în forma acceptată de achizitor.

14.4. În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului şi aplica alte sancţiuni contractuale şi legale. 

14.5. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

14.6. Achizitorul are dreptul de a solicita încetarea contractului de prestări servicii la o dată anterioară decât cea stabilită în cadrul contractului, în situaţia în care toate lucrările aferente proiectului ,,Fazarea proiectului Sistem de Management Integrat al Deşeurilor în Judeţul Maramureş” se finalizează înainte de expirarea termenului stabilit.

14.7. Partea care invocă o cauză de încetare a prezentului contract, o va notifica celeilalte părţi cu cel puţin 15 zile înainte de data la care încetarea urmează să-şi producă efectul.

14.8. Contractul va fi considerat finalizat când raportul de activitate final va fi verificat conform clauzei 13 şi comisia de recepţie va întocmi procesul-verbal de recepţie finală. 
15. Ajustarea preţului contractului

15.1. Pentru serviciile prestate, plăţile datorate de achizitor prestatorului sunt tarifele declarate în propunerea financiară, anexă la contract.

15.2.  Preţul contractului nu se ajustează.

16. Forţa majoră

16.1. Forţa majoră este constatată de o autoritate competentă.

16.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

16.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
16.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

16.5. Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

16.6. Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretindă celeilalte daune-interese.

17. Soluţionarea litigiilor

17.1. Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

17.2. Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, partea prejudiciată se va adresa instanţele judecătoreşti competente din localitatea achizitorului. 

18. Limba care guvernează contractul
18.1 Limba care guvernează contractul este limba română.

19. Comunicări

19.1. (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

19.2. Comunicările între părţi se pot face prin posta, curier şi prin telefon, telegramă, telex, fax sau e-mail cu condiţia confirmării în scris a primirii comunicării.

20. Legea aplicabilă contractului
20.1. Contractul va fi interpretat conform legilor din România.

Părţile au înţeles să încheie azi _______________ prezentul contract în 2 (două) exemplare, câte unul pentru fiecare parte. 

	Achizitor,


	                        Prestator,




